Verdens førende producent af præisolerede rør, nordjyske LOGSTOR, tilføjer nu Rumænien til den efterhånden lange liste af internationale aktiviteter. - LOGSTOR har p.t. en relativ svag markedsposition på Balkan, og Rumænien udgør det største markedspotentiale i regionen, og derfor er det naturligt for os at etablere os her, siger Claus Brun, er er Senior Vice President for Salg Central- og Østeuropa. I forbindelse med købet overtager LOGSTOR alt relevant produktionsudstyr til rørproduktion samt 38 medarbejdere. 20 af de 58 medarbejdere i Stizo Termo fortsætter med andre aktiviteter, blandt andet inden for on site isolering af overjordiske rørledninger, som ligger uden for LOGSTORs forretningsområde.
LOGSTOR overtager produktion og salg fra konkurrenten Stizo Termo SA i Bukarest. Det er første skridt på vejen for flere aktiviteter på Balkan.